Condiciones de uso | ~ Assessoria Rovira\n2.- Identitat del titular del site\n6.- Llei de serveis de la societat de la informació\n9.- Interrupció, suspensió, cancel·lació\nEl present avís legal conté les normes d’ús del portal http://www.olivarovira.com que OLIVA/ROVIRA Assessoria i Serveis, SL com a titular del mateix posa a disposició dels usuaris d’Internet, exclusivament amb la finalitat de proporcionar informació sobre els productes i serveis oferts, així com divulgar informació. L’accés i/o utilització del portal li atribueix la condició d’usuari del mateix i suposa la plena acceptació d’aquestes condicions generals, que són aplicables sense perjudici de les condicions particulars o especials que, si s’escau, s’estableixin. Si no accepta aquestes condicions d’ús, s’ha d’abstenir d’accedir i/o utilitzar el portal.\nEn compliment del deure d’informació establert en l’article 10 de la Llei 34/2002, de 11 de juliol, de Serveis de la Societat de la Informació i Comerç Electrònic, s’informa de les dades identificatives d’OLIVA/ROVIRA Assessoria i Serveis, SL: Denominació: OLIVA/ROVIRA Assessoria i Serveis, SL.\nDomicili: Avinguda Catalunya, 20, Santa Margarida i els Monjos (Barcelona)\nInscripció: Registre Mercantil de Barcelona, volum 45326, foli 67, full número B-484264, inscripció 1a.\nTot i que la utilització del portal no exigeix el registre dels usuaris, és possible que la utilització d’alguns serveis es condicioni al previ compliment d’un formulari. És per això que, en relació amb les dades que se li demanen, l’usuari està obligat a facilitar i mantenir la informació de forma veraç, exacta, actualitzada i completa sobre la seva identitat, havent de comunicar qualsevol modificació a OLIVA/ROVIRA Assessoria i Serveis, SL. A més, l’usuari es compromet a fer un ús diligent del codi d’usuari (login i password), a no posar-los a disposició de tercers i a comunicar a OLIVA/ROVIRA Assessoria i Serveis, SL la seva pèrdua o robatori i el possible accés per un tercer a aquestes, sent l’usuari l’únic responsable fins l’esmentada notificació.\nAquesta web és propietat d’OLIVA/ROVIRA Assessoria i Serveis, SL. L’usuari reconeix que OLIVA/ROVIRA Assessoria i Serveis, SL és titular exclusiu o té la corresponent llicència dels continguts d’aquesta pàgina web, és a dir, sobre els textos, articles doctrinals, comentaris, missatges, fotografies, dissenys, logotips, codi de font, gràfics, imatges, dibuixos, àudio, vídeo, programes informàtics, productes multimèdia, les marques, els noms comercials i els signes distintius que apareixen en la mateixa. L’accés per l’usuari a aquesta pàgina web no implica cap tipus de renúncia, transmissió, cessió total o parcial o llicència d’aquests drets de propietat intel·lectual i industrial, ni confereix cap dret d’utilització, alteració, explotació, reproducció, distribució, comunicació pública, transformació, etc, sense la prèvia i expressa autorització per escrit dels titulars d’aquests drets. S’autoritza a l’usuari a accedir, visualitzar, imprimir, descarregar i emmagatzemar els continguts i/o els elements de la web exclusivament per al seu ús personal, privat i no lucratiu. L’usuari es compromet a no suprimir o alterar les mencions com a copyright, © i TM que apareixen a la pàgina web, en qualsevol dels materials que conté, en qualsevol dels seus serveis o informació obtinguts a través dels mateixos, per tal d’assegurar la protecció d’aquests drets. L’enviament per part de l’usuari de continguts al portal o a OLIVA/ROVIRA Assessoria i Serveis, SL a través del correu electrònic, fax, correu postal, formularis o de qualsevol altre mitjà, implica per aquest simple fet, i sense necessitat de posteriors requisits, l’atorgament a OLIVA/ROVIRA Assessoria i Serveis, SL d’una llicència gratuïta, amb caràcter no exclusiu, mundial i per tot el temps que permeti la legislació vigent per a utilitzar per a qualsevol finalitat, incloent, amb caràcter enumeratiu i no limitatiu, la reproducció, la comunicació pública, la posada a disposició, la distribució, la transformació, la traducció, la divulgació, el rebuig o eliminació de la informació, l’edició, la incorporació a bases de dades, l’explotació comercial, en qualsevol format, mitjà o tecnologia actualment coneguda o que puguin conèixer en el futur, en tot o en part, d’aquests continguts, llicència que permetrà l’autorització per incorporar i comercialitzar en suports com paper, CD-ROM, DVD, Internet, la web i les xarxes socials. Igualment, l’usuari atorga el dret a cedir i/o subllicenciar aquests continguts a tercers. L’usuari es fa responsable que els continguts remesos no infringeixin drets de tercers ni vulnerin qualsevol normativa vigent, ni es tracti d’informació confidencial o secreta. L’usuari, a més, assumeix l’obligació de mantenir a OLIVA/ROVIRA Assessoria i Serveis, SL i/o qualsevol dels seus treballadors, indemnes i lliures de tota responsabilitat que pogués derivar de l’exercici d’accions, judicials o no, que tinguessin la seva causa en la transgressió dels drets de tercers o de la legislació vigent.\nEn compliment del que disposa la Llei Orgànica 15/1999, de 13 de desembre, de Protecció de Dades de caràcter personal, el seu Reglament de Desenvolupament aprovat mitjançant Reial Decret 1720/2007, de 21 de desembre i en la Llei 34/2002, de 11 de juliol, de Serveis de la Societat de la Informació i de Comerç Electrònic, OLIVA/ROVIRA Assessoria i Serveis, SL l’informa que les dades personals que ens comuniqui, inclosa la seva adreça electrònica i aquelles dades sobre les quals OLIVA/ROVIRA Assessoria i Serveis, SL hi tingui accés com a conseqüència de la navegació o de la cumplimentació de formularis, seran tractades en el corresponent fitxer d’OLIVA/ROVIRA Assessoria i Serveis, SL. L’Usuari declara que tota la informació que subministra és veraç, exacta i completa i es compromet a mantenir-la actualitzada i a comunicar tots els canvis de forma immediata. L’ús d’aquesta web està limitada a majors d’edat, de manera que perquè puguin ser objecte de tractament les dades personals de menors d’edat, serà requisit imprescindible que obtinguin prèviament el consentiment dels seus pares, tutors o representants legals, que seran considerats responsables de tots els actes realitzats pels menors al seu càrrec. Tot i que s’han adoptat els nivells de seguretat de protecció de les dades personals, l’usuari ha de ser conscient que les mesures de seguretat a Internet no són inexpugnables. Els usuaris que hagin facilitat les seves dades podran adreçar-se a OLIVA/ROVIRA Assessoria i Serveis, SL, com a responsable del fitxer per exercitar els drets d’accés, rectificació o cancel·lació de dades i oposició de l’ús i cessió de les dades, així com el dret de revocar el consentiment prestat, drets que podran ser exercitats per l’usuari o, si escau, per qui el representi, mitjançant sol·licitud escrita i signada, dirigida a: OLIVA/ROVIRA Assessoria i Serveis, SL, Avinguda Catalunya, 20, 08730 Santa Margarida i els Monjos (Barcelona). La sol licitud haurà de contenir les següents dades: nom i cognoms de l’usuari, domicili a efectes de notificacions, fotocòpia del DNI o passaport, i contingut concret del dret exercitat.\nOLIVA/ROVIRA Assessoria i Serveis, SL posa a disposició dels usuaris enllaços a efectes purament informatius, però sense que conegui, controli, avali o recomani els continguts, productes o serveis facilitats pels llocs web als que s’estableixen enllaços. OLIVA/ROVIRA Assessoria i Serveis, SL no assumeix cap responsabilitat per qualsevol aspecte relatiu a cap site accessible des d’aquesta pàgina web. Qualsevol persona que vulgui incloure dins de la seva pàgina web un enllaç o link a http://www.olivarovira.com haurà de complir les següents condicions:\nÚnicament es permetrà el link a la pàgina d’inici, estant per tant prohibits els links profunds i els frames. No es realitzaran amb l’enllaç manifestacions o indicacions falses, incorrectes o denigrants, ni contràries a la llei, la moral o els bons costums sobre OLIVA/ROVIRA Assessoria i Serveis, SL ni cap dels seus treballadors, productes, serveis, etc. No s’autoritzen enllaços des de pàgines que continguin continguts il·lícits o il·legals, manifestacions racistes, degradants, etc. L’establiment de l’enllaç no suposa que existeixi cap tipus de vincle o relació jurídica entre OLIVA/ROVIRA Assessoria i Serveis, SL i el titular de la pàgina web. OLIVA/ROVIRA Assessoria i Serveis, SL no serà responsable dels continguts o serveis oferts en la web des de la que es realitza l’enllaç.\nPel que fa a l’ús de cookies, OLIVA/ROVIRA Assessoria i Serveis, SL informa a l’usuari que quan navega per les diferents pantalles i pàgines d’aquest lloc web es poden utilitzar cookies. Les cookies no són un fitxer executable ni poden propagar ni contenir un virus. OLIVA/ROVIRA Assessoria i Serveis, SL pot usar aquestes dades amb la finalitat de millorar els seus serveis.\nL’usuari accepta que l’ús del portal, dels continguts i/o dels serveis es du a terme sota la seva única i exclusiva responsabilitat. OLIVA/ROVIRA Assessoria i Serveis, SL no garanteix que la informació sigui exacta, completa, o actualitzada, ni tampoc existeix cap responsabilitat sobre la disponibilitat i continuïtat del funcionament del mateix, ni dels continguts i/o serveis que s’incorporen ni controla ni garanteix l’absència de virus ni d’altres elements que puguin produir alteracions en el seu sistema informàtic o en els documents electrònics i fitxers emmagatzemats en el seu sistema informàtic.\nOLIVA/ROVIRA Assessoria i Serveis, SL realitza tots els esforços per garantir l’accessibilitat i disponibilitat del portal durant tot l’any. No obstant, es reserva el dret a alterar, interrompre o suspendre l’accés, els serveis i/o els continguts del portal en qualsevol moment.\nLes presents condicions generals s’interpretaran i regiran de conformitat amb la legislació espanyola, a la qual ambdues parts se sotmeten de forma expressa.


El Servei d’Empresa i Emprenedoria de DinàmiG ha atès durant el 2017 un total de 241 persones. - Empresa al dia\nSón pràcticament els mateixos emprenedors que s’hi van dirigir al 2016 (que van ser 248) però una xifra inferior a les 362 persones que durant el 2013 van demanar informació. Tot i reduir-se les atencions, la creació de noves empreses ha anat a l’alça. Al 2012, les persones que es van adreçar al Servei d’Empresa i Emprenedoria van obrir 21 negocis i al 2017, s’han donat d’alta 26 activitats. En els darrers 6 anys, els emprenedors que han utilitzat els serveis de l’Àrea d’Empresa i Emprenedoria d’Olot, ara DinàmiG, han creat un total de 140 negocis (21 activitats s’han obert durant l’any 2012; 22 al llarg 2013; 21 al 2014, 24 al 2015, 26 al 2016 i 26 al 2017). Fisioterapeutes, arquitectes, intermediaris de comerç, centres de veterinaris, llauners, informàtics o centres d’idiomes són algunes de les activitats dels nous negocis que s’han obert aquest 2017 per usuaris d’aquest servei.\nUn dels aspectes que destaquen més les persones ateses pel Servei d’Empresa i Emprenedoria és el suport que reben durant tot el procés de creació del negoci. Un acompanyament individualitzat segons les necessitats de cada emprenedor i el seu projecte (suport en el Pla d’Empresa, finançament, màrqueting..). També compten amb el suport d’un grup de mentors que els aconsella sobre la seva activitat a més de tenir la possibilitat de participar a una desena de jornades sobre temes empresarials (durant el 2017 han tingut una assistència de 185 persones), al Fòrum d’Oportunitats (72 participants) o presentar-se als Premis 100% Emprenedors (9 candidatures). Durant la Setmana de l’Emprenedoria, han pogut prendre part de la vintena d’activitats que s’han organitzat i han pogut gaudir d’un oferta formativa variada de Seminaris Emprenedors (20 temàtiques amb un total de 79 hores de formació i una assistència 186 persones).


Nova emissió títols participatius: 150.000 euros per fer pinya!\nGrup Clade arriba a Lleida de la mà de la Fundació Catalana de Cooperació\nPublicat el dimecres, 16 desembre 2009 13:35\nEscrit per Grup Cooperatiu Clade\nFundació Catalana de Cooperació reuneix en el seu patronat les cooperatives agràries més importants de Lleida.\nClade és el primer grup cooperatiu català multisectorial i fins ara no tenia cap membre amb seu a Lleida.\nBarcelona – Lleida, 16 de desembre de 2009. L’assemblea general de Clade, reunida en sessió extraordinària, va aprovar ahir\nAjuts per a les cooperatives afectades per incendis i pedregades\nPublicat el divendres, 04 desembre 2009 14:25\nLa FCAC satisfeta amb les millores del Congrés per a la llei de danys i catàstrofes\nLes cooperatives reclamen que és precís que es concretin les mesures\nArran de les catàstrofes del passat estiu amb relació als\nPublicat el dijous, 03 desembre 2009 13:21\nEl Departament de Treball impulsa noves mesures per facilitar la creació d'empreses.\nSi voleu crear una cooperativa de treball associat d’una manera àgil i ràpida, podeu fer-ho a través del procediment Coop Express.\nAquest nou procediment simplifica i redueix els tràmits que s’han de\tLlegir-ne mu00e9s\nPublicat el divendres, 11 desembre 2009 01:00\nEscrit per Butlletí d’INICIA: per la creació d’empreses\nEl dia 19 de novembre el Departament de Treball de la Generalitat de Catalunya i l’Àrea de Desenvolupament Econòmic de la Diputació de Barcelona van presentar els resultats de l’informe GEM Catalunya 2008.\tLlegir-ne mu00e9s\nPresentació de la pàgina web: Llengua i Cohesió Social\nPublicat el divendres, 04 desembre 2009 09:40\nDavant els nous reptes que planteja l'acollida i la integració de l'alumnat nouvingut al nostre sistema educatiu, el Departament d'Educació ha creat la Subdirecció General de Llengua i Cohesió Social amb la voluntat de\tLlegir-ne mu00e9s\n2012. Any Internacional de les Cooperatives\nPublicat el dijous, 03 desembre 2009 12:23\nEl Tercer Comitè de les Nacions Unides ha aprovat el primer esborrany de la resolució que proclama l'any 2012 com l'Any Internacional de les Cooperatives. La resolució, presentada per 55 governs, es presentarà al Plenari de l'Assemblea General de Nacions Unides per la seva aprovació formal.\nPublicat el dijous, 10 desembre 2009 01:00\nArran de la revisió de l’assegurança de rendiments de l’olivera la FCAC denuncia que el Ministeri perjudica als oleïcultors catalans, amb retallades de més del 30%. Els més perjudicats, els productors que les últimes campanyes havien contractat l’assegurança.\tLlegir-ne mu00e9s\nMés creació de cooperatives\nPublicat el dijous, 03 desembre 2009 16:19\nEntre gener i octubre de 2009 la creació d’empreses cooperatives ha augmentat un 12,8% a Catalunya. Les dades del tercer trimestre, en el que s’han creat 27 cooperatives de totes les branques, confirmen la tendència positiva iniciada a finals de 2008 amb una pujada regular en\tLlegir-ne mu00e9s\nCampanya Balanç Social 2008\nPublicat el dijous, 03 desembre 2009 10:36\nUna vegada feta la prova pilot i introduïdes millores tant en el model de balanç com en el procés per confeccionar-lo, la Xarxa d'Economia Solidària\nimpulsa la Campanya 2009 de Balanç Social.\nEs tracta que, com més empreses i entitats de l'economia\tLlegir-ne mu00e9s


Mánega caixa metàlica 25 mm. – System Fire, Exintors Girona\nARMARI: Dimensions 650 alt x 680 ample x 180 fons. Construït en xapa blanca, pintat en pintura polièster, amb reixeta lateral per a ventilació, entrada encunyada per a presa d’aigua i trepants en part inferior per a desguàs. Frontissa integral i pany ABS obrefàcil GISA:Porta disponible amb metacrilat 440×440 desmuntable o porta cega.\nRODET: Pintat en vermell Ral 3002, de 525 mm, abatible 180º. Col·lector de poliamida-fibra de vidre, anticorrosió i molt resistent a la fricció.\nMÀNEGA: semirígida de 25 mm. i 20 metres de longitud, fabricada segons Norma EN 694: 2001 i amb certificat de producte AENOR. Model SATUR – 25.\nVÀLVULA DE SEIENT: Amb sortida a 110º, amb rosques de 1 “. I amb peça de comprovació per al manòmetre.\nLLANÇA: Variomatic de 25 mm, triple efecte (doll, polvorització cònica i tancament) i rosca femella de 1 “. Diàmetre equivalent de 10mm.\nMANÒMETRE: Amb rosca de ¼ “GAS. Escala de 0-16 kg / cm2.


III Congrés del Tercer Sector Social | Fundació Joan Salvador Gavina\nLa Taula d’entitats del Tercer Sector Social de Catalunya organitza el III Congrés del Tercer Sector Social que se celebrarà els dies 24 i 25 de març al Centre de Convencions Internacional de Barcelona. Més de 1.700 persones, moltes d'elles d’entitats socials catalanes com la nostra, participaran a les taules, debats i ponencies que s'hi han organitzat.\nLa Fundació Joan Salvador Gavina serà allà exposant la nostra experiència utilitzant l'Art com a eina d'inclusió social. En concret, parlarem sobre els tallers de teatre i música que els infants i adolescents del Centre Obert realitzen en entitats del barri com "Xamfrà" i "Forn de Teatre Pa'tothom".\nLa tercera edició del Congrés del Tercer Sector Social se celebra sota el lema ‘Sumem valors, construïm futur’ i pretén enfortir la identitat del Tercer Sector Social per poder reafirmar la seva capacitat per defensar els drets socials i reivindicar més i millors polítiques contra les desigualtats socials.\nDurant els dies 24 i 25 de març més d’un miler de representants d’entitats socials de Catalunya abordaran, en diferents formats, molts i diversos continguts per fer més fort el Tercer Sector Social, reclamar més i millors polítiques públiques en l’actual context de crisi econòmica i enfortir l’aliança del Tercer Sector Social amb els poders públics i els altres agents socials. En l’edició d’enguany hi participaran 246 ponents entre els que cal destacar, Conny Reuter, president de la plataforma europea d’ONG Socials, Begoña Román, professora d’ètica a la Universitat de Barcelona, Joan Majó, exministre i enginyer, Joan Subirats, Catedràtic de Ciències Polítiques a la UAB, Juan López de Uralde, ex director de Greenpeace a Espanya, Carlos Susías, President d’EAPN España (Xarxa Europea per la lluita contra la pobresa)... entre d’altres.\nTots aquells que us interessi saber amb més detall del que es parli aquells dies podeu seguir la informació al dia connectant-vos al facebook del congrés o al seu twitter.


El Berguedà acollirà bona part del recorregut de la Garmin Team Trail – Garmin Team Trail\nRecorregut i etapes\nEl Berguedà acollirà bona part del recorregut de la Garmin Team Trail\nHomeUncategorized @caEl Berguedà acollirà bona part del recorregut de la Garmin Team Trail\n/ Joan Cardus\nEl conseller comarcal d’esports, el senyor Abel Garcia, i el director de la cursa, el senyor Sergi Pujalte, han presentat avui la segona edició de la Garmin Team Trail que recorrerà bona part del Berguedà de nord a sud. Amb sortida a Castellar de n’Hug i arribada a Sant Cugat del Vallès, els participants hauran de recorrer un total de poc més de 200 quilòmetres dividits en 8 etapes d’entre 20 i 30 quilòmetres, durant el cap de setmana del 16 i 17 de juny. Aquesta cursa de muntanya presenta un format non-stop a realizar en modalitat de solo o per equips i per relleus. Els participants comptaran amb un temps límit màxim de 36 hores per completar el recorregut. Els participants creuaran les comarques del Berguedà, el Bages, el Moianès i el Vallès Occidental per paratges com Les Fonts del Llobregat, els jaciments de dinosaures de Fumanya, el santuari de Queralt o la Ruta de les Colònies del riu Llobregat.\nEl conseller comarcal d’esports, Abel Garcia, ha destacat la importància que té per la comarca aquesta prova confirmant, encara més, el Berguedà com una destinació turística esportiva de primer nivell. A la presentació, també hi han assistit el president del Consell Comarcal del Berguedà i els alcaldes de Castellar de n’Hug, Bagà, Vallcebre i Puig-reig.\nUna de les novetats d’aquesta segona edició serà la possibilitat de realitzar el traçat en equips de 6 membres o, fins i tot, 8. D’aquesta manera, se suma aquesta categoria a les ja existents en solo, parelles, equips de 3 i equips de 4. Al llarg del recorregut de la cursa hi haurà 7 controls de pas que coincidiran amb els avituallaments, formats per productes sòlids i líquids i alguns d’ells amb serveis complementaris com dutxes i servei de fisioteràpia. En el cas d’optar per la categoria de relleus, aquests relleus només es poden realitzar en aquests controls de pas indicats, sent aquests a les poblacions de Bagà, Vallcebre, Avià, Puig-reig, Sallent, Monistrol de Calders, Matadepera i Sant Cugat del Vallès.\nLa Garmin Team Trail neix amb la vocació d'oferir una experiència única que aglutina un paratge espectacular i la participació en una cursa de muntanya per etapes i en equip.\nGARMIN TEAM TRAIL ALL RANGE INSTINCT\nDISPONIBLES LES FOTOGRAFIES DE LA VOSTRA ARRIBADA\nJOAN SOLER, L’HOME QUE VA CREUAR CATALUNYA DE NORD A SUD DESPRÉS DE 30h CORRENT\nRPM RACING SLU Gran Vía 8-10, 6ª planta 08902 Hospitalet de Llobregat Barcelona (España) CIF B61514360\n(+34) 93 431 55 33\nNecesaries Analítica Marketing Funcionals


Primer dia del tall ferroviari entre Tàrrega i Cervera que obliga els usuaris a fer per carretera el recorregut - 7accents\nPrimer dia del tall ferroviari entre Tàrrega i Cervera que obliga els usuaris a fer per carretera el recorregut\nLes obres de millora d'un terraplè situat a l'alçada de la Granyanella en són la causa i l'afectació s'allargarà fins a principis de setembre\nCervera ACN 04.07.2016 12.45 h\nL'estació d'autobusos de Cervera rep els viatgers que han de fer part del trajecte de la línia R12. (Foto: Arxiu)\nEntre el 4 de juliol i el 2 de setembre l'execució d'obres de millora i condicionament d'un terraplè situat entre els termes municipals de Tàrrega i Granyanella obliga a interrompre la circulació dels trens en el trajecte Tàrrega-Cervera de l'R-12. Renfe ha establert un servei alternatiu per carretera entre Cervera i Tàrrega i ha decidit avançar els trens amb sortida des de Tàrrega en direcció Barcelona vint minuts per poder mantenir els horaris dels trens que surtin de Cervera en direcció a Barcelona.\nTot i que Renfe havia avisat de la mesura, eren molts els usuaris que aquest dilluns la desconeixien en arribar a l'estació de Cervera. Després d'adquirir el bitllet, però, se'ls informava que podien anar directament a l'estació d'autobusos, situada a pocs metres de la de tren, perquè seria allí on començarien el seu trajecte. Igualment, molts dels passatgers que han arribat amb el tren provinent de Barcelona també desconeixien el motiu pel qual els feien baixar del comboi per pujar a un autobús i alguns fins i tot ho atribuïen a alguna avaria. Val a dir, però, que en tot moment hi havia personal de Renfe informant de la situació i conduint els passatgers.\nMentrestant, al punt de la Granyanella on s'està portant a terme l'actuació diversos operaris estaven treballant aquest dilluns realitzant diverses tasques amb maquinària pesant i també retirant el cablejat de la catenària. El punt està freqüentat per màquines excavadores que treballen al peu del terraplè i s'hi podia veure un constant tràfic de camions carregats de terra.\nAdif destina una inversió superior als 820.000 euros per a les obres de condicionament i adequació d'aquest terraplè, de 400 metres de longitud, amb l'objectiu de consolidar l'estat d'aquest element de la infraestructura, optimitzar els paràmetres geomètrics de la via, i garantir majors nivells de seguretat i confort per a les circulacions. De fet, en aquest punt on teòricament els trens podien circular a 130 quilòmetres per hora feia tres anys que ho havien de fer a 20 quilòmetres per hora a causa del mal estat del terraplè. Això provocava retards en ambdós sentits.\nDes de l'11 d'abril i fins a la data, Adif ha dut a terme treballs previs consistents en el desviament i protecció d'instal·lacions de seguretat, senyalització i comunicacions, així com el moviment de terres, la col·locació d'una escullera, l'execució d'estructures a la part inferior del terraplè per augmentar la seva base i la neteja del drenatge.\nLa interrupció de la circulació està generada per la necessitat de treballar a l'interior de la infraestructura. Durant el període d'interrupció del servei s'aixecarà la superestrucutra de via (carril, travesses, balast i elements del sistema d'electrificació), es rebaixarà la plataforma ferroviària fins a la nova cota, s'executarà la nova plataforma i es muntarà la superestructura.


L'Sporting necessita un altre favor del Betis per salvar-se - Diari de Girona\nL'Sporting necessita un altre favor del Betis per salvar-se\nL'equip andalús té novament a les mans el futur dels asturians a Primera perquè rep el Getafe, un rival implicat en la lluita pel descens\ngirona | ddg/efe 09.05.2016 | 07:10\nEl davanter del Getafe Scepovic celebra amb eufòria el gol que empatava el partit amb l´Sporting (1-1). sergio barrenechea/efe\nCoses del destí. Tal com va passar la temporada passada, el futur de l'Sporting de Gijón tornarà a estar a mans del Betis en la darrera jornada de Lliga. Aleshores, els asturians lluitaven per ascendir a Primera i necessitaven, a banda d'una ensopegada del Girona contra el Lugo, guanyar per més d'un gol el Betis al Benito Villamarín. Pablo Caballero va fer la feina a Montilivi (m.91) però el Betis tampoc va fallar i l'Sporting es va passejar pel Villamarín i va imposar-se 0-3 aconseguint l'ascens a Primera i l'agermanament de les dues aficions. Enguany els interessos dels asturians es tornaran a creuar en el camí del Betis. Serà en la darrera jornada de Lliga per evitar el descens a Segona A. L'empat d'ahir a Getafe (1-1), deixa l'Sporting molt tocat en la lluita per la salvació. Tant que a banda de superar el Vila-real al Molinón, necessitarà també que el Getafe no guanyi al Villamarín en una última jornada d'infart. I és que els asturians només se salvaran si guanyen el seu partit contra el Vila-real i el Getafe no ho fa a Sevilla. L'altra única opció perquè l'Sporting es mantingui és un empat davant el Vila-real combinat amb una derrota del Getafe i que el Rayo no guanyi el Llevant.\nAquell episodi d'amor entre Sporting i Betis no va ser el primer dels dos clubs. Tot va començar el maig del 1997 quan el Betis va perdre amb l'Sporting (0-1) i l'afició local va cantar la diana de Txeritxev que deixava el Sevilla amb un peu a Segona Divisió i suposava un pas de gegant per als asturians cap a la salvació. Aquell dia a més a més, el Betis va sortir amb tres jugadors del filial. Des de llavors les dues aficions estan agermanades i, dissabte, la de l'Sporting tornarà a necessitar un favor.\nEl gol d'un exsportinguista com Scepovic va evitar el triomf dels asturians a Getafe, que els hauria suposat la salvació virtual. Amb l'empat, els madrilenys es queden amb l'average particular per la qual cosa en fan prou de fer el mateix resultat que l'Sporting per salvar-se. És a dir, que si guanyen al camp del Betis seguiran a Primera. La jornada d'ahir va deixar un altre equip amb un peu a Segona A, el Rayo Vallecano. Els de Paco Jémez van caure a Anoeta contra una Reial Societat que ja no s'hi jugava res (2-1). Els madrilenys, amb 35 punts necessitaran ara vèncer el Llevant a Vallecas i esperar que no guanyin ni Sporting ni Getafe els seus partits. En cas de sumar només un punt contra el Llevant, també se salvaria si perden Getafe i Sporting, ja que el triple empat els beneficia.\nLa jornada va deixar la golejada del Granada al camp del Sevilla (1-4) que el salva matemàticament i li permetrà encarar sense cap pressió l'últim compromís contra el Barça a Los Cármenes.


Els compensadors de descensos - FutbolCatalunya\nEls compensadors de descensos\nPublicat per: Jordi Mestres Rius 5 d'abril de 2017\nOlot i Peralada són la gran esperança del futbol català per a evitar un drama en cadena. Del seu ascens a Segona B depenen equips de Tercera Divisió fins a Tercera Catalana\nOlot i Peralada es jugaran el campionat de Tercera Divisió // FOTO: Isaac Planella\nS’acosta un drama pel futbol català. L’allau de descensos a Tercera no és cap quimera, sinó tota una realitat. Ara mateix, l’Eldense, després de tota la polèmica, ha baixat. Queden tres places més, les quals es jugaran un valencià (l’Atlético Levante) i, atenció, sis catalans! Prat, L’Hospitalet, Espanyol B, Llagostera, Gavà i Sabadell estan immersos en la lluita per la permanència. Uns ho tenen millors que altres, cert. No obstant, i encara que no sigui purament matemàtic, no és agosarat dir que aquesta temporada baixaran dos equips catalans segur i, fins i tot, tres. Això suposa un drama a totes les categories, ja que suposaria un descens en cadena de Tercera Divisió fins a Tercera Catalana. Només Olot, Peralada i la resta de classificats pel play-off d’ascens a Segona B poden reduir aquesta sangria.\nTots dos van certificar la classificació per la promoció la setmana passada i ara es disputaran el campionat. Els precedents, amb ascensos de Prat (dues vegades), Pobla de Mafumet, Cornellà o el mateix Olot conviden a l’optimisme. En els últims temps sempre hi ha hagut almenys un equip català que ha pujat a Segona B i, en ocasions, un parell i tot.\nDe fet, l’últim ascens de l’Olot ja li va servir al Masnou i tants d’altres per a mantenir la categoria. El Prat va salvar el Granollers, la Pobla al Manlleu o el Cornellà al Vilassar de Mar. Favors indirectes que van evitar el drama, però ara la situació és bastant diferent. No hi haurà un descens, sinó dos o tres. Pel que haurien de pujar el mateix nombre de clubs a la categoria de bronze.\nEquips com La Jonquera, el Castelldefels o fins i tot el Cerdanyola podrien salvar ara mateix la categoria i perdre-la pels descensos de tercers. I és que a dia d’avui el Prat i L’Hospitalet baixarien a Tercera Divisió, mentre que l’Espanyol B es jugaria el seu futur en la promoció de permanència.\nI si baixa el Mallorca?\nUna opció que s’ha plantejat més enllà de la que expliquem és un possible descens del Mallorca a Segona B, que arrossegaria al seu filial a Tercera Divisió. Una possibilitat real, ja que l’històric club balear és ara mateix penúltim de LaLiga123 a cinc punts de la permanència. Sergi Barjuan, recentment contractat, intentarà evitar un destí que, sens dubte, seria fatal.\nPerò si passés això no afavoriria als catalans. I és que, a diferència per exemple de quan el descens administratiu de l’Elche va salvar l’Eibar, a Segona B no es reduirien els descensos a Tercera. Baixarien els quatre últims i el Mallorca B, possibilitant així un ascens extra d’un equip classificat per les últimes instàncies de la competició. Veurem què passa i si s’eviten els descensos no compensats (que no 'compensats', com són erròniament anomenats).


El 23 de novembre s'inicia l'obertura progressiva d'activitats | Ajuntament L'Escala\nTreballs de millora a la zona verda davant Sant Martí d'Empúries\n20 novembre 2020 General\nLa Generalitat anuncia que el 23 de novembre s'inicia l'obertura progressiva d'activitats\nLa Generalitat ha anunciat que a partir de dilluns, 23 de novembre, s’inicia l’obertura progressiva d’algunes activitats a tot Catalunya afectades per la COVID-19. El pla d’obertura serà gradual i està dividit en 4 trams de 15 dies si l’evolució de la pandèmia ho permet.\nL’obertura progressiva comença el 23 de novembre i preveu el següent (consultar el detall al complet al DOGC, que consta com a document adjunt a aquest text):\n6 persones màxim, corresponent a 1 bombolla de convivència habitual.\nOberts: museus, biblioteques i sales d’exposició al 50% de l’aforament.\nOberts: cinemes, teatres, auditoris i sales de concerts, amb un 50% de l’aforament i un màxim de 500 persones.\nOberts: parcs infantils (se’n pot fer ús fins a les 20:00 h).\nHOSTALERIA, RESTAURACIÓ I HOTELS\nTerrasses: obertes amb una distància mínima senyalitzada de 2 metres entre taules o agrupacions de taules. Limitació de 4 comensals per taula o agrupacions de taules diferents, excepte que es tracti de grups bombolla. Horari màxim de servei a taula a les 21.30h.\nInteriors: oberts amb el 30% de l’aforament amb bona ventilació natural o forçada i amb una distància mínima de 2 metres entre comensals de taules o agrupacions de taules. Limitació de 4 comensals per taula o agrupacions de taula, excepte que es tracti de grups bombolla. Horari màxim de servei a taula a les 21.30h.\nUniversitats: la docència teòrica en format virtual.\nBatxillerat, cicles formatius i ensenyaments de règim general reglats: reducció activitat presencial.\n-Activitats organitzades pels centres educatius.\n-Activitats extraescolars presencials fora dels centres educatius, fins un màxim de 6 alumnes per aula.\n-Activitats de l’àmbit del lleure educatiu a l’aire lliure i, aquelles que es facin en espais interiors, en grups de màxim 6 persones.\nObertes: instal·lacions i equipaments esportius a l’aire lliure, amb un aforament màxim del 50% i control d’accés. Instal·lacions i equipaments esportius en espais tancats, amb un aforament màxim del 30%, amb cita prèvia i sense vestidors (excepte piscines). Inclou pràctica esportiva federada.\nEs mantenen suspeses les competicions.\nActivitats esportives a l’aire lliure amb màxim 6 persones a excepció de la pràctica esportiva federada: permeses i, de divendres a les 06:00 h a dilluns a les 06:00 h, permesos entre municipis limítrofs.\nCOMERÇOS I CENTRES COMERCIALS\n30% de l’aforament en petit comerç de menys de 800 m² i mercats no sedentaris. En els més de 800 m², aplicació de l’aforament sobre el total de la superfície de venda.\nTancats: centres comercials, excepte les seves botigues de primera necessitat com farmàcies, ortopèdies, òptiques, centres veterinaris, d’alimentació, equipaments culturals i esportius que es trobin a dins i els locals comercials que tinguin accés directe des de la via pública.\nOberts: establiments que presten serveis que impliquen contacte físic proper (inclosos perruqueries i centres d’estètica), amb sistema de cita prèvia individual i reforç de mesures de prevenció de contagis.\n30% de l’aforament justificat.\nTeletreball excepte quan no sigui possible de manera justificada.\nSuspesos: congressos, convencions, fires i tota activitat assimilable.\nCom es revisarà el procés d’obertura?\nEl pla s’anirà revisant amb el màxim rigor d’acord amb l’evolució de la taxa de contagis (Rt) i els nous ingressos hospitalaris.\n-Si la taxa es inferior a 0,9 i els ingressos disminueixen, es continuarà amb el procés.\n-Si la taxa es troba entre 1 i 0,9 i els ingressos s’estabilitzen, es prorrogaran les mesures.\n-Si la taxa és superior a 1 i els ingressos s’incrementen, es revisaran les mesures presses.\nSeguint aquests criteris, a partir d'aquest dilluns 23 de novembre, es preveu la reobertura dels parcs infantils i dels equipaments esportius municipals de l'Escala.\nPodeu consultar el text sencer publicat al DOGC a la documentació que acompanya aquest text i a:\nPodeu consultar la informació dels diferents trams a la documentació que acompanya aquest text i a:\npla d'obertura progressiva d'activitats en pdf [595 Kb | PDF]\ndogc publicat el 21n. Text sencer [96 Kb | PDF]\nCorrecció d'errades DOGC 21n [40 Kb | PDF]


Castell de Sant Mateu / Bages | Catalunya Medieval\nCastell de Sant Mateu / Bages\nVista general, entorn. Com es pot observar a la fotografia les restes del castell son a tocar de la carretera.\nSituació: En terrenys del terme municipal de Sant Mateu de Bages (El Bages) – Barcelona.\nÈpoca: Documentat des de l’any 983. Conegut també com a Castell de Les Planes, el nom d’una masia veïna.\nEstat: Malmès, però tot i així les restes son força rellevants. Com es podrà veure en les fotografies a continuació, el terra de l'edificació està inundat per les herbes. Lliurament accessible.\nAccés - Visitat el 18/10/2011:\nProcedents de Callús i viatjant per la carretera BV-3003 en sentit nord-oest, en direcció a Sant Mateu de Bages, abans d’arribar a la desviació que condueix a aquesta darrera població, al PK 5,500 de la carretera, a l’esquerra, hi ha un trencall ( 41 48 04 01 44 41) anunciat amb uns cartells: Les Planes i Paisatge i aventura.\nPrendrem aquesta sortida i aparcarem tot seguit davant mateix de la petita ermita de Sant Miquel de les Planes (Segle XIII - romànica - restaurada). No és accessible lliurament. Al costat de l’esglesieta hi ha una considerable extensió de terra de cultiu. Al fons, si afinem la vista, dalt d’un turonet, ja es veuen les restes del castell de Sant Mateu.\nA peu, pel voral esquerra del camp ens hem dirigit cap aquestes restes. Quan ja som a tocar del turó, tenint la masia de les Planes a l’esquerra, a la dreta, a la part superior del turó, és ben visible un petit llenç de muralla, de pedra blanca.\nAquí a baix, hi ha l’inici d’un petit corriol, que enfilant-se amb decisió, ens mena en menys de dos minuts a la plana del turó.\nLocalització: N 41 48 03 E 01 44 30. Altitud: 530 m.\nAltres: Curiosa la forma entre el·líptica i oval d’aquest castell. En el mapa de Google es pot apreciar perfectament aquesta característica.\nEn aquest lloc és on s'inicia un petit corriol que ens conduirà a la plana del castell.\nEn primer terme veiem l'ermita de Sant Miquel de les Planes. Al fons, sobre el turó, la silueta del castell de Sant Mateu.\nPublicat el 23 Octubre 2011 per Ricard\tdins de Bages amb l`etiqueta Barcelona, Castells, Catalunya, Ruta BV-3003 .


El 'mono' de tinta: Platja guixolenca, arrasada\nPlatja guixolenca, arrasada\nDe fet ja va ser la construcció del port - un "esguerro", tal com en deia Gaziel – el que va iniciar la destrucció i la pèrdua del delicós encant i la gràcia naturals que tenia la badia de Sant Feliu de Guixols i que el periodista tan bé va saber reflectir a la biografia que va dedicar en aquest població que era la seva. La perllongació del port cap a la veïna platja de Calasans - a les iamtges es pot comprovar com era i com l'han deixat en nom del progrés – va provocar el mateix efecte, empitjorat amb les pretensions de nous rics que varen envaïr i tornen a amenaçar el litorial català.\nA la imatge d'ATV (el fotograf Àngel Toldrà Viazo) es poden veure les dues puntes que emmarcaven la façana de Sant Feliu. En primer terme l'anomenada punta de Llevant (amb la casa del Salvament Marítim) i en segon pla, a l'horitzó, i a l'esquerra, la punta de Garbi. Seguint cap a la dreta el perfil de la serralada s'hi pot observar, al cim, l'ermita de Sant Elm. Continuarem la passejada.\nEnric H. March 23 de desembre de 2012 a les 12:25\nA mi se'm fa un buit a l'estómac! Per Sant Feliu i per tota la Costa Brava. Jo feia molta vida a Tossa de Mar, i tot i que és dels llocs menys afectats, el paisatge i la vida de poble ja no té res a veure amb el dels anys 60.\nMarc Soler 23 de desembre de 2012 a les 17:10\nMalauradament el litoral del país s'ha convertit o l'han convertit en això que dius: un permanent buit a l'estómac provacat per la continuitat d'"esguerros", que deia Gaziel.


Científics canadencs diuen haver identificat un gen que augmenta l'addicció dels joves al tabac | Consumer\nCientífics canadencs diuen haver identificat un gen que augmenta l’addicció dels joves al tabac\nEs tracta de dues variants d'un gen anomenat CYP2A6, que controla els enzims encarregats d'eliminar la nicotina del fetge\nUn equip de científics canadencs assegura haver identificat un gen que augmenta l’addicció d’alguns joves fumadors a la nicotina, segons publica la revista britànica “Tobacco Control”. En concret, precisen que es tracta de dues variants d’un gen anomenat CYP2A6, que controla els enzims encarregats d’eliminar la nicotina del fetge.\nSegons aquests experts, aquest gen és capaç de disminuir els nivells dels enzims, la qual cosa significa que la nicotina és processada més lentament. “El resultat és que el cervell és exposat més ràpidament a concentracions elevades de nicotina donant més plaure al fumador, la clau de l’addicció”, indiquen en la publicació.\nEls científics, dirigits per Jennifer O’Loughlin, una experta en epidemiologia de la Universitat McGill (Mont-real), van treballar amb gairebé 1.300 joves de 13 anys a Quebec, dels quals 281 van ser identificats com a fumadors. L’estudi va posar de manifest que els que comptaven amb variants del gen CYP2A6 tenien gairebé el triple de probabilitats de tornar-se addictes, “encara que quan adquireixen dependència tendeixen a fumar menys”.\nEls autors del treball creuen que aquest descobriment permetrà explicar per què alguns joves s’habituen tan ràpidament a fumar.\naddicció gen-ca nicotina-ca


Cal Miramunt - Serveis de la nostra Casa Rural\nCal Miramunt és una casa del segle XV, ubicada dins el poble de Claret (Terme municipal de Torà) a la comarca de la Segarra i província de Lleida. Claret és un petit municipi de 5 habitants on hi podem trobar encara 10 cases, l'església i altres espais inèdits per descobrir. Estem a 2 kms del centre geogràfic de Catalunya - Pinós, entre les comarques de la Segarra i el Solsonès.\nLa casa està composta pels baixos, dues plantes i esgolfa. Oferim 5 habitacions, 4 dobles i una quàdruple, dos llits supletoris i amb 5 quartos de bany. Totes les habitacions tenen bany propi complert. Per a més comoditat els hostes poden esmorzar i sopar a base de productes d'elaboració pròpia i gaudir de les comoditats que la casa ofereix.\nLa nostra gastronomia està basada amb productes de la comarca, l’hort de Claret, ous de gallines de corral i que constitueixen una dieta sana i equilibrada per a tots els gustos.\nEl nostre objectiu és que passeu uns dies amb tranquil·litat, no tenim carreteres a prop, ni granges, el nostre entorn són camps de conreu i boscos, el cant de tot tipus d'ocells i de les granotes, així com el so del vent i la pluja és l'únic que podreu escoltar.\nHem intentat que la casa sigui acollidora i còmoda pels hostes. Esperem rebre la vostra visita ben aviat!!\nPodeu veure les galeríes d'imatges a l'apartat de La Casa\nExterior: Hort amb jard�, mobles de jard�, terrassa, zona d'aparcament\nInterior de la casa: Bany a totes les habitacions, biblioteca, calefacció, foc a terra, col·lecció de jocs, menjador, microones, sala d'estar, Televisió.\nPer a minusvàlids: Habitació Adaptada per minusvàlids, banys adaptats i ascensor.\nAltres serveis: Bressol disponible, documentació sobre la zona, restaurant públic, es serveixen esmorzars i sopars. Piscina municipal de Torà (entrada gratuïta)\nSituació: Accés asfaltat, lluny de qualsevol nucli urbà convencional, paisatge de muntanya, accés senyalitzat.\nNo s'admeteixen animals.


Holiday home Jerup 49 Jerup Dinamarca - Ofertes d'hotels amb els MILLORS DESCOMPTES EN LÍNIA\nConvenientment situat a Jerup, Holiday home Jerup 49 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Jerup 49 també ofereix moltes instal.lacions per enriquir la seva estada a Jerup. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, TV satèl•lit/cable, reproductor de DVD/CD, nevera a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Holiday home Jerup 49 no troba competidors en cap categoria.


Jordi Ribera: «Estem en un país de futbol i més enllà de la gent lligada a l'handbol ens falta repercussió» - Diari de Girona\nJordi Ribera: «Estem en un país de futbol i més enllà de la gent lligada a l'handbol ens falta repercussió»\nRecent campió d'Europa per segon cop consecutiu, el tècnic de Sarrià viurà a Tòquio el seus tercers Jocs Olímpics\nmarc verdaguer 20.02.2020 | 00:14\nJordi Ribera (Sarrià de Ter, 1963) viu per l'handbol i, després de conduir la selecció espanyola al seu segon or europeu consecutiu superant Cròacia en una final jugada a Estocolm el passat 26 de gener, amb prou feines ha passat per Girona. La feina al despatx de la federació a Madrid, anar a veure partits i, sobretot, concentrar-se al CAR de Granada amb les noves generacions d'entrenadors i jugadors joves, han ocupat el seu temps. Tot, per treballar en el que més l'apassiona, l'handbol. Ho va fer al Brasil, on a banda de viatjar per tots els racons de l'immens país sud-americà formant jugadors i tècnics va viure dos Jocs Olímpics, i ho fa ara al capdavant d'una selecció espanyola que ja té classificada per a Tòquio.\nEncara vol fer més gran la llegenda que Jordi Ribera treballa i pensa en l'handbol vint-i-quatre hores al dia?\nVint-i-quatre hores és difícil... Però sí que faig poques vacances. En aquest cicle olímpic crec que he estat una setmana de vacances al Brasil, quan vam quedar campions d'Europa per primera vegada, i la resta han estat petites escapades. Vinc a Girona quan puc, però quan estic aquí tampoc deixo de parlar d'handbol perquè vaig a veure el Sarrià, vaig a veure el Bordils...\nPer fer la feina ben feta hi has de dedicar moltes hores. Jo quan vaig arribar a la selecció espanyola, en la meva presentació al Consell Superior d'Esports, no vaig prometre títols ni medalles, simplement vaig prometre treball. I quan acabi, no hauré traït la meva idea original.\nDiu quan acabi. Després dels Jocs hi haurà un punt i a part?\nNo n'hem parlat. En teoria la meva participació acaba després dels Jocs Olímpics i ningú ha parlat amb mi sobre què passarà després. Això és una cosa que depèn de la Federació, però que també depèn de mi.\nPensa en el seu futur?\nLa veritat és que tampoc m'obsessiona gaire. En aquest temps he tingut algunes propostes, però tinc dedicació exclusiva i tampoc puc treballar en un club, i la veritat és que a mi m'agrada estar amb el cap molt net perquè dono molta importància al que tinc al davant. I ara mateix són uns Jocs Olímpics, els meus tercers, i això afortunadament em permetrà centrar-me a competir. Vull gaudir dels Jocs, però també és cert que aquesta experiència ja l'he gaudit dos cops, i ara vull anar a competir.\nEl títol europeu dona a Espanya accés directe als Jocs Olímpics. És tant una alegria com treure's un pes de sobre?\nPrimer de tot crec que s'ha de valorar que vam guanyar un campionat que, avui en dia, és molt difícil, perquè hi ha molta igualtat amb països que estan treballant molt bé. A més, aquest era un campionat especialment agraït, perquè tots els Europeus i Mundials que estan pròxims a una olimpíada donen la classificació directa per als Jocs, i això és un premi doble.\nUn premi doble i temps per treballar amb calma.\nAra mateix estem classificats directament per als Jocs i per als propers Europeu i Mundial. És un premi molt gran. Si no haguéssim guanyat ens jauríem vist en un preolímpic complicadíssim amb França, Portugal i Tunísia sense cap marge d'error. Si allà no ens hagués anat bé, Espanya s'hauria quedat fora dels Jocs per segon cop consecutiu, i hauria estat realment molt dur.\nNotava aquesta pressió d'haver de ser aquest cop «sí o sí» als Jocs de Tòquio?\nQuan vaig arribar el 2016, el cicle olímpic havia estat molt bo amb medalles en europeus després d'haver arrencat el cicle com a campions del món el 2013, però al final es va donar molta importància a la no classificació olímpica. Pel que fa a dificultat, de més a menys, diria que actualment la competició més complicada és l'Europeu, després el Mundial i després segurament els Jocs. Però a aquests últims se'ls dona un valor molt gran perquè només hi ha dotze països, perquè hi ha tots els esports, perquè té molta visibilitat... Des del principi vam notar aquesta pressió, es tenia clar que no es podia tornar a quedar fora, i la vivien jugadors que semblava que després d'haver quedat fora de Rio ja se'ls havia acabat el seu moment a la selecció. I aquests jugadors, juntament amb altres que han anat entrant, han guanyat dos Europeus seguits.\nCreu que d'aquí a un temps es valoraran més el que valen aquests dos títols europeus?\nEstem en un país que sol passar així. No acabem de valorar els èxits en calent, o a vegades són més valorades a fora, però amb la perspectiva del temps se li donarà valor perquè en la història de l'handbol espanyol s'han guanyat quatre medalles d'or i dues han estat seguides. Els que ho hem viscut sabem el difícil que ha estat. Aconseguir-ho un cop i, encara més, tornar-ho a repetir.\nVaig veure imatges de la gentada als carrers de Zagreb en la rebuda a Cròacia. Enveja?\nHi estem acostumats. Estem en un país de futbol, on és l'esport rei, i més enllà de la gent que està involucrada directament en l'handbol sembla que no hi hagi repercussió del que fem. En canvi hi ha altres països on és tot el contrari. Països on els esports col·lectius estan molt arrelats i on l'esport no deixa de ser una representació viva del país. En la final el pavelló estava absolutament ple de croats i, en la seva semifinal, tot i jugar contra Noruega, que ho tenia molt més a prop, gairebé també hi havia més croats. Després és normal que els rebin com a ídols pel subcampionat.\nAixò ha estat sempre així o abans era millor o pitjor. Com veu l'handbol a Espanya ara?\nLa Lliga espanyola va fer una baixada molt gran després de la crisi econòmica i, amb l'excepció del Barça, als clubs els està costant recuperar-se i a molts jugadors encara els surt millor jugar a fora. Però això no s'ha traslladat a la selecció, que segueix sent molt ben valorada i seguida per l'handbol que juguem. A diferència d'altres països on l'handbol ha evolucionat més cap a un joc més físic amb jugadors més físic i més ràpids, Espanya ha estat fidel al seu estil amb un handbol més elaborat i tàctic amb diferents alternatives. En cap cas hem intentat copiar res de seleccions de les quals no podem copiar perquè som diferents. I això fa que a la gent de fora li agradi que l'handbol que nosaltres fem.\nEl físic de segons quins països no els igualarem mai...\nHi ha països on la seva condició física ha estat molt important tota la vida, i ara encara ho treballen més amb jugadors molt alts, molt forts... I a nosaltres, per exemple a la base, ens està costant trobar gent gran. Per això, la selecció sempre està igualada a reiventar-se i a a seguir buscant solucions a través del joc. I ho aconsegueix.\nTreballar amb la base i organitzar l'handbol a tots els nivells, com ja havia fet amb Brasil, on estava encantat, no troba a faltar la tensió de la banqueta d'un club amb partit cada cap de setmana?\nHe estat bé, he pogut treballar amb adults, amb joves, viatjar per les territorials, amb les concentracions al CAR de Granada, on han passat gairebé 300 nanos i uns 40 entrenadors. Brasil era diferent perquè és un país immens, amb 27 estats i alguns són molt més grans que Espanya, i això fa que allà tinguis més matèria primera mentre que que aquí la cultura d'handbol està més arrelada però la quantitat de nanos és la que hi ha. L'experiència del dia a dia ja la vaig viure a Canàries, a Lleó.... I m'agrada el dia a dia, preparar partits, veure rivals. Algun dia hi tornaré.


El solstici d’estiu en clau barcelonina - Tornaveu\nEl solstici d’estiu en clau barcelonina\nDijous, 12 de maig de 2016 11:00h\nTrobades veïnals, familiars o d'amistats per a sopar, fer música i encendre fogueres. La nit de Sant Joan a Barcelona és màgica, amb l'arribada de la Flama del Canigó a la plaça de Sant Jaume, on és rebuda per les autoritats municipals, l'Àliga de la Ciutat i els Gegants de la Ciutat, mentre sona la cançó Muntanyes del Canigó i els representants de cada barri agafen el foc que encendrà les fogueres de tota la ciutat. Amb l'encesa dels focs comencen les revetlles a les places i carrers dels barris barcelonins i, paral·lelament, els sopars populars, espectacles pirotècnics i festa fins a la matinada. Sens dubte, la celebració del solstici d'estiu a la ciutat és especial.\nAixò és el que ha volgut recollir el llibre La nit de Sant Joan a Barcelona, una anàlisi en profunditat d'aquesta nit a la ciutat des de múltiples perspectives: la història, l'antropologia i el folklore, per tenir-ne una visió tan àmplia i completa com sigui possible. De la redacció d'aquest treball de recerca divulgatiu, se n'ha encarregat un equip multidisciplinari, format pels historiadors Xavier Cazeneuve i Albert Torras, els antropòlegs Manuel Delgado, Marta Contijoch i Roger Canals i el folklorista Amadeu Carbó. I tot plegat coordinat per la periodista Assumpció Maresma.\nEl lector hi trobarà testimonis documentals de la festa a la ciutat de Barcelona i els escenaris nous que l'evolució urbana de la ciutat ha anat creant, i que han convertit el 23 de juny en la festa més antiga celebrada sense interrupcions a la ciutat i també a la resta de territoris de parla catalana. El llibre també repassa els motius pels quals la ciutat que encenia centenars de fogueres la nit del solstici d'estiu va deixar de fer-ho durant les últimes dècades del segle XX, un fet molt més important que no sembla. Amb la recerca sobre la Flama del Canigó a Barcelona, també descobrim el relat del lligam entre la resistència cultural i l'associacionisme veïnal.\nLa nit de Sant Joan a Barcelona es presentarà el proper 19 de maig a l'espai 4 del Palau de la Virreina a les 19h, i comptarà amb la presència de tots els autors. En el marc d'aquest acte es presentarà també l'exposició divulgativa Falles i focs, produïda per la xarxa de Cases de la Festa i el Museu Etnològic de Barcelona.


per Javier Zuloaga\t el jul. 26, 2014\nÉs una manera de fixar conviccions profundes, lamentar-se per desesperances sense remei, posar sobre la taula intransigències innegociables, defensar veritats que algú posa en qüestió, cridar quan t’agafes un dit amb el pany d’una porta o deixar anar pressió de la ràbia quan ja no pots més amb alguna cosa.\nQue vingui Déu i ho vegi!, Això no hi ha Déu que ho arregli!, Per aquí no passa ni Déu!, T’ho juro per Déu!, Déu com t’estimo! o Em cago en Déu!, formen part d’un argot que, sense ànim ofensiu, està en el vocabulari de tots com gran paraula multiús, que té derivades de menor rang, com una que em va explicar el meu pare sobre un tudelano de l’horta de la Mejana que va respondre a la caiguda d’una gran pedregada sobre la seva collita amb un sonor “Me cago en los zapaticos del Niño Jesús”.\nLa força de l’ús i el pas del temps han fet que siguin pocs els que s’escandalitzin, encara que estiguin en desacord amb recórrer a Déu amb fins tan diversos. La veritat és que no sé si en el món de l’Islam i Buda aquestes llicències passarien desapercebudes, com de ben segur fa uns segles el Sant Ofici alguna cosa hauria hagut de dir sobre l’assumpte.\nHe deixat, per dedicar ara unes línies, a “Això no s’ho creu ni Déu” que utilitzem per dir-li a qui parla amb nosaltres que el que diu és impossible, que no és veritat o simplement que no passarà.\nViatjant en la meva memòria he aterrat a la dimensió dels canvis que s’han produït en el món que vivim i, molt més ràpidament, i ara vertiginosament, en el nostre entorn més proper.\nDe xaval i adolescent pensava que les coses eren com eren i que no anaven a canviar, era impossible. Poc temps després, una mica més madur, veia que les coses anaven canviant i que no ens havia passat res, però no em cabia al cap que determinats assumptes poguessin deixar de ser intocables.\nEren les veritats sobreenteses, que no obstant això tenien amagats, rere ses esquenes, aquells altres dogmes que tampoc no es podien tocar quan estaven en primera línia i que venien a defensar models o “veritats” ben diferents, si no contràries. I ara, tot això ho veiem des del desbordament dels esdeveniments que, com ha passat des que va néixer la història escrita, vivim a Espanya.\nCrec -no s’enganyi el lector- que els de la meva generació, la del 52 i rodalies, tenim la gran fortuna d’haver assistit a moments que són tractats en els llibres en capítol a part. Veníem dels records de sobretaula de la Guerra Civil -grans obres “Les tres bodas de Manolita” d’Almudena Grandes i “Casi unas memorias” de Dionisio Ridruejo -ens sobresaltàvem quan Carrero Blanco va volar sobre la teulada dels Jesuïtes de Claudio Coello a Madrid, i vivíem accelerats, sense alè, la transició que ens van donar generosament Suárez, González, Roca, Herrero i Rodríguez de Miñón, Pérez Llorca, Fraga…. Pensàvem que tot se n’anava en orris quan un tinent coronel va disparar la seva pistola contra l’enguixat del Congrés dels Diputats.\nPotser per això, resulta difícil ara discutir que els canvis són de gran envergadura. Les eleccions al Parlament europeu han provocat la caiguda de les caretes de les coses que semblaven inamovibles; molt especialment aquí a Espanya; i que han trencat els esquemes de “grandeur” a França i de la tradició política del Regne Unit. A l’antiga URSS, als països de la Primavera Àrab, en les antigues colònies europees a Àfrica, en la rica però inquieta Brasil… pocs se salven.\nTot està canviant, tant, que els immobilismes, aquells que no mouen fitxa, poden perdre la partida o el que és pitjor, complicar-la.


Sonada i lamentable troballa en un descampat de BCN\nL'animal es trobava en un solar del carrer Tortosa | Twitter\nApareix un porc senglar mort en un solar de Badalona\nL'animal s'ubica en una coneguda zona pels veïns\nRedacció 25/02/2020 12:49h\nIncivismo y crueldad, Badalona. pic.twitter.com/e3USIkwLxL\n— LA TORTUGA Rubia (@mercre) February 25, 2020\nUn porc senglar mort ha aparegut en un solar del carrer Tortosa de Badalona. Segons han informat alguns veïns a través de les xarxes socials, l'animal es trobava estirat a terra en una zona pròxima de la nau de l'ITV d'aquesta ciutat barcelonina.\nFins al moment, es desconeixen les causes de la seva mort i les raons de la seva aparició en aquest punt de Badalona. En aquest sentit, alguns veïns han titllat l'escena d'«incivisme i crueltat».\nInexplicable gest d'un grup de porcs senglars a Catalunya\nNo és la primera vegada que aquests animals salvatges, cada vegada més acostumats a les grans ciutats i al contacte amb les persones, són notícia a Catalunya. De fet, a mitjans del mes de febrer es van poder veure unes imatges d'un grup de senglars que es va precipitar al buit des de la teulada de la fàbrica de l’empresa Liquats Vegetals a Viladrau, tal com va informar el 'Diari de Girona'.\nLes instal·lacions de l’empresa queden just sota d’una carretera per la qual els animals haurien arribat a la fàbrica. Un cop a la teulada, els senglars no van saber sortir-ne i es van acabar llançant. Un dels animals va morir i la resta va poder escapar-se.\nEl nerviosisme i l’angoixa dels animals\nLes imatges, gravades des de l’interior de les instal·lacions, mostren el nerviosisme i l’angoixa dels animals. D'aquesta manera, es demostra una vegada més la sobrepoblació d'aquests animals que, una vegada es troben en el bell mig de les ciutats o dels polígons industrials, s'espanten i no saben com reaccionar. En aquest cas, la seva reacció va ser mortal per un d'ells.\nMor un motorista en xocar amb un senglar i ser atropellat per un camió a Castelló\nUn caçador mata el seu veí en confondre'l amb un porc senglar a Toledo\nDeixa el seu bebè de 5 mesos en coma després de sacsejar-lo\nCondueix begut i causa el pànic entre els manifestants de la Meridiana


De dur sa camiseta verda a ses llistes electorals"\nShowing article 3408 of 10525 in channel 13961322\nFirst Article ... Article 3406 Article 3407 Article 3408 Article 3409 Article 3410 ... Last Article\nDe dur sa camiseta verda a ses llistes electorals\nNext Balenes geperudes, de Mary Oliver\nPrevious [10/05] París (10-05-68) - «Les anarchistes» - Siger - Frielingsdorf - Méric - Gorodesky - Castellote - Martínez Vita - García Barón - Navarro - Bergegren - Loquier - Goavec - Víctor García\nSa publicació de ses llistes electorals ha posat de manifest una qüestió que alguns ja vam denunciar en es seu moment, que es conflicte educatiu estava totalment polititzat. Aquella oposició irracional a un model trilingüe a ses escoles, sa defensa duna escola en català, ses mobilitzacions de mestres i pares, sa penjada de banderes catalanes, etc. no era un moviment espontani sino que estava teledirigit des de ses seus dalguns partits polítics.\nDe fet, es principals protagonistes, aquells que encapçalaven manifestacions, aquells que posaven demandes a qui no pensava com ells, aquells que anaven dia sí dia també amb sa camiseta verda, avui formen part de ses llistes electorals des partits desquerres.\nBasta posar alguns exemples per illustrar sa dimensió daquesta politització i per donar-nos compte des greu problema d'injerència política que pateix sa nostra educació. Apart des fet, perfectament demostrable, que alguns autors intellectuals des conflicte ja estaven en política activa, com ara na Maite Salord (PSM), en Nel Martí (PSM), en Joan Marquès (PSOE), na Joana Gomila (PSM), etc., hem de destacar-ne daltres prou significatius.\nUn clar exemple és en Josep Castells, que era es president de sa Federació de Pares i Mares dalumnes de Menorca i que ara ocupa es lloc nombre 3 de sa candidatura de MÉS an es Parlament. Va embrutar es bon nom de sa FAPMA per fer política. Va ser, de fet, un des principals opositors a saplicació des TIL i des de sa FAPMA es van posar demandes a tort i a dret contra es responsables de sa conselleria dEducació, totes elles desestimades. Es va erigir en representant des pares, quan només es representava a ell mateix. Va desprestigiar sentitat que presidia i avui sa FAPMA, irremeiablement, sha convertit en un tentacle més des sectors catalanistes. Aquella entitat que hauria de representar a tots es pares, avui, després de sa presidència den Josep Castells, només es representa a si mateixa.\nUn altre exemple és es professor de religió Miquel Maria Ballester. Ell va ser un des grans activistes en contra de ses polítiques educatives des Govern Bauzá. Va destacar per encapçalar manifestacions, per organitzar recepcions a saeroport esperant que es diputats arribessin de Palma, concentracions i altres. També va ser un des dos que me va demandar per un article dopinió que vaig escriure es mes de setembre de 2013 (demanda que, per cert, encara no nhe rebut cap notícia). Avui aquest senyor és es nombre 2 de MÉS an es Consell insular, premiat així pes servicis prestats a sa causa pessemera. En qualsevol cas, esperem que de tot açò haguem guanyat que ja no serà professor de religió (en es seu cas, més valia fer una hora destudi o anar a casa, que aguantar ses seves classes).\nPer cert, una altra curiositat. Sadvocada que van escollir, pagada amb es fons de sa caixa de resistència, per demandar-me per injuries, calumnies, amenaces i coaccions (toma ya!) per es famós article, és na Cristina Gómez, que ara ocupa es nombre 2 de sa llista de Podemos an es Consell insular. Tot queda a casa i demostra que aquella demanda tenia un rerafons polític.\nSen podrien dir altres noms, que també nodreixen ses llistes electorals des partits desquerres. Nhi ha més. Açò demostra que, per desgràcia, sa nostra educació ha viscut durant massa anys controlada per aquesta gent. Durant massa anys sha anat imposant a ses escoles un catalanisme asfixiant, an es qual es Govern Bauzá, per primera vegada, hi ha fet front, a pesar de sa reacció fanatitzada daquests grups minoritaris i radicalitzats. Per açò es necessita més temps per alliberar sa nostra educació daquest jou. Es necessita una altra legislatura, com a mínim, per normalitzar ses nostres aules, per recuperar sa sensatesa.\nEs Partit Popular seguirà endavant amb simplantació des sistema trilingüe a ses escoles, seguirà endavant amb es procés de despolitització de ses aules i seguirà endavant amb sa millora de sa qualitat educativa.


47% de victòries grana en els 21 enfrontaments contra L'Hospitalet - PortalGrana.cat\nDivendres 15 de gener del 2021 | 20:54\n47% de victòries grana en els 21 enfrontaments contra L’Hospitalet\nNàstic i L’Hospitalet es retroben aquest proper diumenge a partir de les 12h al Nou Estadi en el partit corresponent a la setena jornada del campionat domèstic.\nEls dos equips acumulen una llarga llista d’enfrontaments en la seva història i s’han vist les cares en un total de 21 ocasions a Tarragona; dinou en lliga i dues més a la ja extingida Copa de la Lliga.\nEn el còmput global és el Nàstic qui surt vencedor dels duels: els grana han aconseguit endur-se la victòria en 10 partits, que suposen el 47%, i han sumat 5 empats. Per contra, els del Baix Llobregat han obtingut els tres punts en 6 ocasions (30%); la darrera va ser la temporada 2012/13, amb els dos conjunts a la categoria de bronze. El matx va acabar 1-2 amb gols de Marc Martínez pels locals i de Moyano i Viale pels visitants.\nFa gairebé sis anys del darrer enfrontament entre ambdós conjunts al Nou Estadi; va ser la temporada 2014/15, quan l’equip dirigit per Vicente Moreno va sumar un empat sense gols al marcador. Tot-hi les taules, el Nàstic va aconseguir ascendir aquell any a la Segona Divisió A.\nTots els precedents entre Nàstic i L’Hospitalet\n1963/64 (Permanència a 2ªA): 3-1\n1982/83 (Copa de la Lliga, ronda 2): 2-1\n1983/84 (Copa de la Lliga, ronda 1): 5-1\n1985/86 (2ªB): 2-1\n1987/88 (2ªB): 1-2\n1988/89 (2ªB): 1-4\n1989/90 (2ªB): 0-1\n1991/92 (2ªB): 3-1\n1992/93 (2ªB): 1-5\n1993/94 (2ªB): 3-3\n1994/95 (2ªB): 1-1\n1995/96 (2ªB): 2-1\n1996/97 (2ªB): 1-0\n1997/98 (2ªB): 1-0\n1998/99 (2ªB): 2-5\n1999/00 (2ªB): 0-0\n2000/01 (2ªB): 5-1\n2002/03 (2ªB): 1-1\n2012/13 (2ªB): 1-2\n2013/14 (2ªB): 2-1\n2014/15 (2ªB): 0-0


Cada cop més obrim les nostres activitats a tots aquells que no estan vinculats a la Fundació com a socis. L'exemple més clar d'això és la Jornada Anual que organitzem per a usuaris/àries Premium.\tV Jornada Anual Premium: Branding 2.0, l’emergència de nous rols professionals i de noves pràctiques en Recursos Humans\ndijous, 15 de novembre de 2012\tNous rols com el de constructor de comunitats de coneixement i noves especialitats com la cerca a les xarxes del talent deixen fora de joc les pràctiques tradicionals del branding en selecció. El passat novembre, i de la mà dels experts Virginio Gallardo (Humannova) i Mari Carmen Martín (Cloud Talent), vam conèixer el més nou en branding 2.0, tant de l'àmbit organitzatiu com del personal. A més, vam veure els casos pràctics referents d'everis i de Grupo Intercom.\nLlegeix-ne més... Escriure un comentari La Fundació Factor Humà recapta 5.030 euros per la Marató per la Pobresa\ndissabte, 26 de maig de 2012\tEl dissabte 26 de maig la Fundació Factor Humà es va sumar a la Marató per la Pobresa que la Fundació La Marató de TV3 havia organitzat pel dia següent. Aquesta fou una Marató extraordinària a la que ens vam voler sumar a través de l’organització d’un espai de reflexió i de debat sobre la problemàtica de la pobresa i l’exclusió social, i de la campanya de recaptació "Dóna aire per la Marató".\nLlegeix-ne més... Escriure un comentari IV Jornada Premium: La necessària reinvenció de la formació. L'aprenentatge 2.0\ndijous, 24 de novembre de 2011\tEn la Trobada Anual de persones Premium de factorhuma.org, vam parlar de les noves maneres d'aprendre i de la formació del futur. Amb la crisi, quines eines digitals a l'abast de tothom ens poden ajudar? En vam parlar amb dues reconegudes expertes: María Jesús Salido i Laura Rosillo; i vam aprendre de les experiències del Departament de Justícia i de la UOC.\nLlegeix-ne més... Escriure un comentari Jornada Anual Premium: Què hi ha darrere un acomiadament\ndimecres, 17 de novembre de 2010\tLa pel·lícula 'Up in the air ' va ser un bon punt de partida per parlar de la importància d’abordar el dur moment de la desvinculació de la forma més adequada possible. Ho vam reflexionar amb diferents experts en clau emocional i de sensibilització.\nLlegeix-ne més... Escriure un comentari Jornada Anual Premium: Noves habilitats per a nous temps o com les xarxes socials canvien RH\ndijous, 29 d'octubre de 2009\tVam abordar les implicacions de les xarxes socials per al nostre àmbit amb la col·laboració d 'experts de RocaSalvatella i de "la Caixa", d 'un professor de secundària i de directius d 'Agfa Ibérica, Hospital Clínic de Barcelona, AEBYS i everis.


Per la seva banda, el consell de ministres ha anunciat que té la “competència plena” per implantar les revàlides, en resposta al requeriment d’incompetència presentat per la Generalitat\n3 min. Barcelona 30/09/2016 18:02\nNova picabaralla institucional. El departament d’Ensenyament de la Generalitat ha denunciat avui que els nous canvis en la convocatòria d’ajuts a l’alumnat amb necessitats específiques de suport educatiu convocades des del ministeri d’Educació, Cultura i Esports (MECD) exclouen uns 12.000 alumnes de percebre aquestes beques. El departament també s’ha mostrat queixós amb la data de publicació de la resolució, en ple mes d’agost, i sense avisar les famílies afectades.\nEls nous criteris aprovats pel ministeri en la convocatòria 2016-2017 inclouen la presentació, per primer cop, del certificat de discapacitat; o, en el cas d’alumnes amb trastorns greus de conducta, un diagnòstic clínic dels serveis sanitaris públics. D’aquesta manera s’exclou de rebre l’ajut tots els estudiants amb necessitats educatives especials i un grau de discapacitat inferior al 33%, així com els que tenen trastorns d’aprenentatge que en les anteriors convocatòries es consideraven nens amb discapacitats funcionals però als quals no s'emetia una certificació de discapacitat. Alhora, es deixa també de banda l’alumnat que encara no ha pogut obtenir el reconeixement de la seva discapacitat.\nLa conselleria, que opina que el ministeri ha pres aquesta decisió “unilateralment”, ha anunciat que exigirà al MECD la modificació de la convocatòria, tant per via administrativa com parlamentària, i la transferència efectiva de la competència en beques i ajuts educatius.\nLa Generalitat ha lamentat de nou que el ministeri encara no hagi complert l’obligació de transferència de les competències en aquest àmbit, malgrat les sentències del Tribunal Constitucional, l'última de les quals emesa el passat mes de maig.\nLes revàlides: “competència exclusiva” del ministeri\nEn resposta a la petició de la Generalitat sobre la incompetència de la implantació de les revàlides, el consell de ministres en funcions ha declarat tenir la “competència plena” per implantar aquests exàmens, previstos en la LOMCE. El decret, segons el consell de ministres, es va aprovar atesa la competència “exclusiva” del ministeri en l’expedició de títols acadèmics.\nL’executiu espanyol argumenta que el decret que regula les revàlides a l’ESO i al batxillerat “dóna compliment” a la LOMCE i busca “ regular les condicions per a l’obtenció, expedició i homologació de títols acadèmics i professionals”. “Les comunitats autònomes només poden assumir competències executives”, ha conclòs el consell.\nLa Generalitat ara ja té via lliure per presentar un recurs d’inconstitucionalitat contra el decret, ja que considera que l’Estat vulnera les seves competències en matèria educativa i en llengua pròpia, i alhora infringeix el règim lingüístic de l’ensenyament a Catalunya recollit a l’Estatut. A la resposta, el govern central argumenta que "ha deixat marge a la intervenció autonòmica" perquè inclou a les proves "l'avaluació d'una assignatura específica, i a les comunitats autònomes amb llengua oficial pròpia s'avalua també l'assignatura corresponent a aquesta llengua i literatura".\nA més, justifica les revàlides "per assegurar una certa homogeneïtat a les proves, de manera que els resultats obtinguts pels estudiants de diferents comunitats resultin equiparables". Pel que fa a la qüestió de la llengua, el govern espanyol apunta que al decret "no es determina l'obligació d'utilitzar el català o castellà a les proves d'avaluació", sinó que "permet que siguin els pares, mares o tutors legals els que determinin quina serà la llengua utilitzada pels alumnes".\nLa comunitat educativa reclama al Govern que garanteixi que les revàlides no es faran\nEl Govern presentarà un requeriment d'incompetència contra les revàlides de la Lomce\nEl ministeri recupera els requisits de beques per a alumnes amb necessitats educatives especials


José Navarro, Sisco Perles y José María Chornet, Fallers Exemplars de les falles de Dénia 2022 - Levante-EMV\nTots ells rebran el reconeixement de les falles de Dénia el pròxim 19 de febrer, en el transcurs de la tradicional Gal·la Fallera\nDénia | 19·01·22 | 21:46\nDos dels fallers exemplars juntament amb el president de la Junta Local Fallera Levante-EMV\nEls fallers José Navarro, Sisco Perles i José María Chornet han estat elegits aquesta nit com a fallers exemplars de les falles de Dénia 2022 després de la reunió mantinguda a la seu de la Junta Local Fallera.\nJosé Navarro és faller de l’Oeste des de l’any 1980. En l’exercici 1986-87 va ser President Infantil junt al seu pare com a President Gran i a més va ser el padrí de l’estandart infantil. L’exercici 1995-96 passa a formar part de la comissió gran, sent en el 2008-2009 President de la falla i al mateix temps Vice-President de l’Associació Cultural Falla Oeste fins el 2012 i des de eixe exercici fins al 2016 es President de l’Associació. L’any 2019, la Falla Oeste li otorga la menció Interna de la falla com a reconeixement de la seua tasca fallera, ja que a més dels càrrecs abans esmentats ha sigut secretari de la falla, delegat de festejos, rifes, artística, barra..\nSisco Perles és també faller de l'Oeste des de fa 39 anys, sent President Infantil en l' exercici 1975-1976. Va passar a formar part de la comissió gran en l'exercici 1985-1986, any en què el seu pare, Pepe Perles, va ser nomenat President de la falla. L'exercici 2007-2008 va ser nomenat President del 60 aniversari de la falla, compartint el càrrec amb la seua filla María com a Fallera Major Infantil. En l'exercici 2016-2017 va rebre la menció Interna Honorífica de la seua falla, per votació de tota la comissió de la falla.\nJose Mª Chornet pertany a la falla Centro des de l’any 1981. En 1994 rep de mans de Juan Ignacio Chiner, President de la Falla, la Medalla d'Or, màxima distinció en la data que podia rebre un faller del Centro. El mateix any va agafar el comandament de la falla. Durant els exercicis 96 i 97, forma part de la Junta Local Fallera de Dénia juntament amb Pedro Noguera com a President, on va exercir el càrrec de Tresorer. A l’any 2017 entra a formar part de la Associació de la Falla Centro.


Casa Vacanze a Plaja Grande Marina di Ragusa Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa Vacanze a Plaja GrandeViale Progresso snc, Plaja Grande, Plaja Grande, Marina di Ragusa, Itàlia, 97018 - Veure al mapaPuntuació dels comentaris5,4Basada en1comentariCasa Vacanze a Plaja GrandeVeure més fotosVeure més fotosVeure totes les 24 fotos\nAl visitar Donnalucata, vosté es sentirà com a casa a Casa Vacanze a Plaja Grande, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Donnalucata. Les carecterístiques més important de l'hotel inclouen habitació familiar, cuina compartida. A més, totes les habitacions ofereixen una gran varietat de comoditats com ara ventilador, aparell de televisió LCD/pantalla de plasma, nevera, plat de dutxa, rentadora per satisfer els clients més exigents. L'hotel ofereix una excelent varietat d'instal.lacions d'oci, incloent jardí. Casa Vacanze a Plaja Grande és una elecció inteligents per a viatgers a Donnalucata, i ofereix una estada relaxant i sense molèsties.